Komentari na jučerašnju izjavu Baxtera (6/11/01) - 2001-11-06
Ivica Račan: "Još 20. listopada otkriven je toksičan spoj na osumljeničenim filterima"
Jučerašnje Baxterovo indirektno priznanje krivnje američke tvrtke Baxter za smrt dijaliziranih bolesnika od kojih je samo u tjedan dana umrlo dvadeset troje ljudi u Hrvatskoj izazvalo je razumljivi interes hrvatskih medija i političara.Prikupilim smo neke komentare. Bivša ministrica zdravstva Ana Stavljević-Rukavina je zbog afere baxterovim dijalizatorima podneije lastavku. : Već nakon prve analize koju je proveo Hrvatski zavod za javno zdravstvo usporedbe svega onoga što su bolesnici primili i čemu su bili podvrgnuti nama bilo jasno da je stvar koja može izazvati takve teške posljedice isključivo u dijalizatoru. Nama je to bilo jasno, naravno, i dva dana nakon što se ništa nije dogodilo u Hrvatskoj kad su dijalizatori tog tipa bili isključeni i kad su sve dijalize protekle uredno. Bilo nam je jasno da smo, de facto, indirektno potvrdili pravi razlog. U zagrebačkoj Plivi, koja je uvozila Baxterove dijalizatore jučerašnji Baxterov izvještaj su primili s olakšanjem. Dubravko Merlić je glavni direktor Plivinih korporativnih komunikacija. : Baxter je dakle, izašao s jednim stajalištem u kojem otvaraju mogućnosti, i na neki način priznaju, da su dijalizatori mogući uzročnik ovih smrti. I mi možemo samo reći da pozdravljamo sve rezultate pravičnih istraga, a također smo zadovoljni i stajalištem Baxtera koji je jučer na pres konferenciji u Briselu izrazio jednu činjenicu, koju smo mi stalno naglašavali, dakle, da Pliva ni na koji način nije sudjelovala u proizvodnji spornih dijalizatora, niti u doradi, kao što su tvrdili neki mediji u Hrvatskoj. Te da Baxter preuzima svu, dakle i moralnu i poslovnu, kao i odgovornost za obeštećenje svih obitelji umrlih pacijenata. Radoslav Dajanović je zbog neispravnih dijalizatora izgubio oca. : Ova igra oko Baxtera napravljena je tako da se oni žele nagodit tu u Hrvatskoj gdje su oštete smiješno male. Riječ je o maksimalno 15 tisuća dolara, što oni mogu izvadit iz džepa. A ljudi će vjerojatno to pokupit po principu – daj što daš. Ono što ja definitivno neću napraviti - neću prihvatit takvu nagodbu. Ja ću ih tužit u Americi, ako to bude moguće. I uzet ću im sve moguće novce koje mogu jer su oni to i zaslužili. O jučerašnjem Baxterovom izvještaju danas je govorio i hrvatski premjer, Ivica Račan. : Još 20. listopada u Ministarstvo unutrašnjih poslova, Centar za kriminalna vještačenja, otkrio je toksičan spoj na osumljeničenim filterima. Na tragu smo bili 20. listopada, potvrdili smo na žalost taj nalaz 22. Odmah smo idući dan 23, ja sam osobno u tome sudjelovao, obavjestili Sjedinjene Američke Države, o nalazu. Tražili, zbog ozbiljnosti situacije, dodatnu provjeru o dodatnim analizama u Sjedinjenim Američkim Državama, i u nekim drugim neovisnim institucijama u Europi. Pokazalo se je, na žalost, da ono do čega smo došli u našoj istrazi, da je točno o uzroku za ovu tragediju.